` LAMIA + STEREA NEWS: Θήβα: Είχε μετατρέψει το σπίτι σε... οίκο ανοχής!
Ήταν χθες το απόγευμα όταν οργανώθηκε αστυνομική επιχείρηση στο σπίτι του, στο οποίο έμεναν και δύο Ρουμάνες ηλικίας 20 και 17 χρόνων...
Όπως διαβάζουμε στο viotianews, όταν μπήκαν οι αστυνομικοί στο σπίτι του 45χρονου, έπιασαν επ'αυτοφόρω και δύο αλλοδαπούς που είχαν σεξουαλική επαφή με τις κοπέλες και όταν τους είδαν, άρχισαν να ντύνονται.
Οι κοπέλες από τη Ρουμανία, έμεναν στο σπίτι και φαίνεται ότι είχαν ερωτικές συνευρέσεις, κυρίως με αλλοδαπούς Ασιατικής καταγωγής, έναντι χρηματικής αμοιβής, χωρίς να έχουν υποβληθεί στις απαραίτητες εξετάσεις και χωρίς να διαθέτουν σχετικό πιστοποιητικό ασκήσεως επαγγέλματος.
Σε έρευνα που έγινε στο σπίτι του 45χρονου, βρέθηκαν και κατασχέθηκαν μεταξύ άλλων:
• δύο τσεκούρια,
• μία σφεντόνα,
• ένας σουγιάς
• τέσσερις κάρτες sim και δύο φορτιστές,
• ένα μπλοκ σημειώσεων των χρημάτων από τα ραντεβού και
• το χρηματικό ποσό των 50 ευρώ.
Οι συλληφθέντες οδηγήθηκαν σήμερα στον Εισαγγελέα Πρωτοδικών Θηβών.